text: यीशु या यीशु मसीह (इब्रानी :येशुआ; अन्य नाम:ईसा मसीह, जीसस क्राइस्ट), जिन्हें "नासरत का यीशु" भी कहा जाता है, ईसाई पन्थ के प्रवर्तक हैं। ईसाई लोग उन्हें परमपिता परमेश्वर का पुत्र और ईसाई त्रिदेव परमेश्वर का तृतीय सदस्य मानते हैं। ईसा की जीवनी और उपदेश बाइबिल के नये नियम (विशेष रूप से चार शुभसन्देशों: मत्ती, लूका, युहन्ना, मर्कुस पौलुस का पत्रिया, पत्रस का चिट्ठियाँ, याकूब का चिट्ठियाँ, दुनिया के अन्त में होने वाले चीजों का विवरण देने वाली प्रकाशित वाक्य) में दिये गये हैं।  यीशु मसीह को इस्लाम में ईसा कहा जाता है, और उन्हें इस्लाम के भी महानतम पैगम्बरों में से एक माना जाता है। उन्हें इस्लामी परम्परा में भी एक महत्वपूर्ण पैगम्बर माना गया है, तथा क़ुरान में उनका ज़िक्र है।